**Crinolina și caisul**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dansează crinolina menuet,

Se-mbată cu parfum de amintire,

Pe degete tu i-ai lăsat discret

Sărutul, ca o vrajă de iubire.

Caişii toți au înflorit atunci,

Era și zarea îmbrăcată-n floare

Dar crinolina împletea pe lunci

Cununi din sălciile curgătoare.

Prin zidul de mărgean se auzea

Caisul suspinând, zidit ca Ana

Privindu-l cu ochi mari, de peruzea

Simțea că se topește, crinolina...

Îl asculta crescând, cum se-nfurtună

Vrăjită de al tău sărut, prin vis

I se părea că vine ploaia, tună...

Dar ploua floare albă, de cais

Cu tine-ntr-o îmbrățișare caldă

Eu ascultam cum plânge un cais

După o crinolină dalbă

Care murea în poala unui vis.